তথ্য প্রযুক্তিতে দক্ষ জনবল সৃষ্টির উদ্দেশ্যে ২০০১ সনে তৎকালীন কম্পিউটার কেন্দ্রকে (স্থাপিত ১৯৮৫) রূপান্তর করে তথ্য প্রযুক্তি ইনস্টিটিউট (ইনস্টিটিউট অফ ইনফরমেশন টেকনোলজি-আইআইটি) প্রতিষ্ঠা করা হয়। ইনস্টিটিউটে Bachelor of Science in Software Engineering (BSSE), (‘ক’ ইউনিটের অধীনে ভর্তিকৃত, স্নাতক-সম্মান) ও Master of Science in Software Engineering (MSSE) কোর্সে পাঠদান করা হয়। BSSE & MSSE কোর্সের মূল বিষয় Software Engineering। তথ্য প্রযুক্তির বর্তমান চাহিদা বিবেচনা করে স্নাতক ও স্নাতকোত্তর পর্যায়ে বাংলাদেশে সর্বপ্রথম সফটওয়্যার ইঞ্জিনিয়ারিং বিষয়ে ডিগ্রি দেয়া আরম্ভ করে আইআইটি। আইআইটিতে শিক্ষার্থীরা তথ্য প্রযুক্তি সংশ্লিষ্ট নানা বিষয়ে শিক্ষাগ্রহণ এবং সেগুলোর ব্যবহারিক প্রয়োগ সম্পর্কে সম্যক জ্ঞান লাভ করার সুযোগ পেয়ে থাকে। তাছাড়া, আইআইটির শিক্ষার্থী, শিক্ষক ও গবেষকগণ নিত্যনতুন গবেষণার কর্মে যুক্ত থাকার পাশাপাশি রাষ্ট্রের বিভিন্ন গুরুত্বপূর্ণ সিদ্ধান্ত এবং নীতিনির্ধারণে গুরুত্বপূর্ণ মতামত দিয়ে সহযোগিতা করে আসছেন।